HENKISEN+TERVEYDEN+ARVIOINTI+ENNEN+SYNTYMÄÄ+(Noora+Kuikka)

=ENNEN JA JÄLKEEN SYNTYMÄN, SIKIÖSEULONTA (Noora Kuikka)=

__//**9 kk:n PITKÄ ODOTUS äidin kokemana**//__

" //Elettiin lokakuuta 1995. Takana oli muutto juuri ostettuun omaan asuntoon ja kuuma remontin täyteinen kesä. Kodin valtasi tempperamentillään ja vauhdikkaalla olemukuksellaan esikoistytär, 1v3kk. Turvallista ja onnekasta elämää sekä vauhdikkaita hetkiä piisasi arjessa tyttären toimiessa keskipisteenä.//

//Onnea lisäsi se, että lokakuulla sain tietää, että odotan toista lastamme, toivottua, aivan kuten ensimmäinenkin. Voi sitä reimua perhepiirissä ja ystävien kesken. Olihan vauvauutisia kuultu samaan aikaan kavereiltakin. Ihanaa odottaa samaan aikaan ja jakaa kokemuksia. Mutta sitä iloa ensimmäisen kerran pilasi uutiset ensimmäisellä neuvola käynnillä, kun sikiön sydän äänet ei kuulunutkaan toivotulla tavalla. Lisäksi terveydenhoitajan kommentti tuntui pahalle, kun hän kommentoi sydänääniä kuunnellessaan, että tyypillistä alan ammatilaiselle nämä kohdun ulkopuoliset raskaudet. Eihän siinä kyennyt kommentoimaan mitään kun kuuntelemaan vaan säikähtyneenä pöydällä maatessa. Pois lähtiessä sentään kykenin pyytämään, että enkö voisi ensiviikolla työn lomassa tulla uudelleen kuunteluttamaan sikiön sydänääniä. Onneksi sain siihen mahdollisuuden ja ne kuuluivatkin seuraavalla viikolla. Mikä helpotus, vaikka takaraivoon jäi kuitenkin sellainen olo ettei kaikki ole hyvin kuitenkaan.//

//Siihen aikaan tietyllä viikolla otetiin äidiltä verinäyte, mikä pois sulki sikiön vauriot mm.downin oireyhtymän. Ja niihän minultakin se otettiin, tulokset sain tietää n. 2 viikon kuluttua ottopäivästä. Tuon epämiellyttävän soiton sain joulukuun lopulla terveydenhoitajalta. Hän ilmoitti että verikokeen tuloksesta oli löytynyt poikkeavuutta ja pitäisi tilata jatkotutkimukseen PKKS:n aika, lapsivesipunktioon. Tutkimuksen avulla saataisiin varmuus siitä, millaisesta poikkeavuudesta sikiön kohdalla olisi kysymys.//

//Uutisen saatua eihän sitä voinut muuta kuin itkeä ja koettaa saada itsensä koottua työvuoroon. Ajattelin heti, että tätä se sydänäänten "metsästys" tiesi, jotain oli vialla. Kädet vapisten minä soitin keskussairaalaan äitipolille ja varasin ajan ko. tutkimukseen. Itsehän olisin halunnut sinne heti, mutta aikaa ei saanut kuin viikon päähän. Eli kärsi ja kipuile vaan viellä viikko. Odottavan aika on pitkä! Asiasta ei osannut jutella oikein kellekkään... Ohimennen vaan mainita, että kyseinen tutkimus on tehtävä ja jotain vauvalla on vialla. Aivan kuin sumussa olisi sen viikon kulkenut, päivät töissä, arkea hoitaen ja yöt valvoen. Keskeytänkö raskauden jos todetaan jokin kehityshäiriö? Synnytänkö siitä huolimatta jos lapsi on vammainen? Pärjäänkö lapsen kanssa? Näiden ajatusten kanssa oli yksin, vaikka sitä koetti puhua puolisolle, mutta vastaus oli, "että elä nyt vielä murehdi kun mikään ei ole varmaa".//

//Se päivä koitti vihdoin, kun pääsin tutkimuksiin parin yövuoron jälkeen väsyneenä. Olo oli karmea, pelotti, jännitti ja itketti. Riskinsä oli tutkimuksessakin, altisti sikiön ennen aikaiseen syntymiseen. Itse tutkimustilanne oli rauhallinen ja lääkäri oli yställinen puheillaan ja rauhallisella käyttäytymisellään. Muistan kuinka vapisin ja tärisin ja tuo kyseinen lääkäri otti kädestä kiinni ja sanoi, että "elä sie tyttö jännitä, katotaan, kaikki on kuitenkin ihan hyvin". Tutkimus oli nopea ja siinä jo sai kuulla, että kaikki mitat, koot jne. olivat raskausviikolle kunnossa. Alkoi piinaava reilun parin viikon odotus tutkimustuloksista.//

//Nuo viikot olivat synkkiä, ei itkettänyt, ei naurattanut, olin kuin muumio. Viikoista en muista kuin sen, että kävin töissä, missä asian hetkeksi unohtuivat ja kotona meni illat esikoisen iloa katsellessa, mutta ne yöt oli karmeita. Sitä vaan mietti, mitä minun on tehtävä jos uutiset olivat huonoja. Ei uskaltanut oikein käsitellä asiaa kotona tai ystävien kanssa, ettei romahtaisi ja pystyisi enää arkea pyörittmään. Piinaavia, masentavia viikkoja olla yksin.//

//Voi sitä riemun päivää kun sain kotiin tiedon, että kaikki oli vauvalla hyvin! En osannut kuin itkeä ja käpertyä omaan olooni. No sitä ei sitten läheiset oikein ymmärtäneet, miksi minua itketti kun kaikki oli hyvin. Selittää yritin, että onnesta itken, kaikki se tuska, kipu ja paha olo purkautui kyyneliin.//

//Valitettavasti ei ne odotus ajan huolet siihen loppuneet. Tuli raskausviikot 28 huhtikuussa, alkoi yöllä supistella ja vatsassa tuntui kipu. Aamulla eikun heti lääkärin vastaanotolle ja siellä lääkärin lohduttavat sanat "onhan moni keskonenkin selvinnyt näillä viikoilla". Ajattelin, että vauvalla ei kuitenkaan ollut kaikki hyvin, mutta se ei vaan näkynyt lapsivesitutkimuksessa ja nyt se totuus tulee esille, vauva syntyy keskosena ja jotain on vialla. Seuraavana aamuna oli lähtö äitipolille tutkimuksiin itkunsekaisin tuntein valvotun yön jälkeen. Siellä kävi ilmi, ettei meneillään ole mitään hälyttävää, normaalia raskauteen kuuluvia supistuksia vain ja osaksi rasituksesta johtuvia. Eikun odotus jatkuu taas sekaisin tuntein ja peloin. Mitä seuraavaksi?//

//Loppu raskaus sujui hyvin, mutta kokoajan oli turvaton tunne ja pelko siitä, onko kaikki hyvin? Ei oikein osannut nauttia ja heittäytyä siihen tulevaan äityiteen samalla tavalla kuin ensimmäistä lasta odotellassa, jolloin kaikki meni ongelmitta ja odotusaika oli onnensekaisia tunteita täynnä. Vieläkään ei mikään ollut varmaa.//

//Koitti heinäkuun 9 päivä 1996. Aamulla alkoi vauva kovasti ja nopeaan tahtiin ilmoittaa tulostaan maailmaan. Keskussairaalaan synnyttämään tuli kiire ja poika vauva syntyi mitään ongelmitta klo. 11.20. Synnytys oli niin nopea, ettei kätilön mukaan juurikaan mitään synnytyskertomusta voinut kirjata. Se tunne synnytyksen jälkeen oli ihmeellinen, jokaisella aistilla kuunteli ja koitti lukea kätilöiden reaktioita, että onko jokin vialla. Ei oikein viellä siinäkään vaiheessa uskaltanut iloita jos saisinkin huonoja uutisia. Loppujen lopuksi kaikki oli hyvin ja voi sitä onnea ja iloa kun sai ilmoittaa pikkusiskolle veljen syntymästä ja kertoa isovanhemmille, että vauvalla on kaikki hyvin.// //Nyt on 15 vuotta synnytyksestä. Murrosikäisellä, vauhdikkaalla ja energisellä pojalla menee hvyin. Terve nuori, harrastukset mitä vauhdikkaammat, iloa ja energiaa riittää. Hyvä miehen alku, josta voi olla ylpeä ja onnellinen. Aivan kuten esikoisestakin. Ihania aikuistuvia nuoria!// "

Seulontatutkimukset ovat jokaiselle odottavalle äidille vapaaehtoisia. Niiden tehtävänä on todeta, onko raskaus edennyt normaalisti ja mahdolliset riskitekijät. Monet vanhemmat toivovat saavansa tiedon sikiön hyvinvoinnista sekä mahdollisista poikkeavuuksista. Tutkimukset auttavat raskauden seurannassa ja synnytyksen suunnittelussa. Jos sikiöllä todettaisiin vakava poikkeavuus/vamma, voi perhe tällöin harkita raskauden keskeyttämistä.

Ensimmäinen tapa seurata sikiön vointia on sen sydänäänten kuuntelu. Se kertoo sikiön olevan elossa ja se ennustaa sikiön sen hetkistä hyvinvointia. Sydän äänten kuuntelu aloitetaan n.12 rv ja tämän jälkeen niitä seurataan jokaisella neuvolakäynnillä. Sydänääniä seurataan Dopplerin laitteella. Poikkeavuudet seulontatutkimuksissa lähettää äidin jatkotutkimuksiin.

Ultraäänitutkimuksissa voidaan havaita mm. sydänäänet, voidaan määrittää raskauden kesto, havaita rakennepoikkeavuudet ja seurata sikiön kasvua. Odottavalle äidille tehdään yleensä veriseula, josta määritetään istukka-ja sikiöperäisiä hormoneja. Kokeet sulkevat pois mahdollisia häiriöitä. Äidiltä mitataan myös jokaisella neuvolakäynnillä verenpaine. Neuvolassa huolehditaan sekä vauvan että äidin hyvinvoinnista ja terveydestä.

Jatkotutkimuksiin kuuluu mm. Istukkanäytetutkimus sekä lapsivesitutkimus. Näillä tutkimuksilla selvitetään mahdolliset kromosomipoikkeavuudet. Esimerkiksi lapsiveteen irronneista sikiön soluista saadaan tietää sikiön kromosomisto n.2 vk kuluttua. Tällaisissa tutkimuksissa on myös pienet riskinsä, kuten ennen aikainen syntyminen.

Jos tutkimustuloksissa ilmenee poikkeavuuksia, sen ymmärtämeksi ja mahdollisten jatkotoimenpiteiden suunnittelemiseksi vanhemmille järjestetään aika perinnöllisyysneuvontaan tai ainakin aika keskusteluun synnytyslääkärin kanssa. Raskaus voidaan keskeyttää vakavan kehityshäiriön vuoksi 24. rv asti.

Raskaudenajan tutkimukset ovat tärkeä osa äidin ja vauvan terveyden ylläpitämisessä. Tutkimukset mahdollistavat perheelle tiedon sikiön hyvinvoinnista ja sen kehittymisestä, sekä seuraavat myös äidin terveydentilaa tarkasti koko raskauden ajan. Seulonnan tulokset ovat yleensä normaalit, ja näin se voi tarjota vanhemmille onnellisen odotusajan ilman ylimääräisiä huolia tulevasta vauvasta. Mahdollisten poikkeavuuksien ilmeneminen tutkimuksissa, antaa vanhemmille mahdollisuusen valita. Joko raskauden keskeytyksen tai synnytyksen välillä. Tutkimuksien myötä nykyään vanhemmille tarjotaan apua ja tukea valinnan tekemisessä, sekä annetaan heille tietoa mahdollisista riskeistä.

__**Abortien syyt suomessa v.2007**__

//Abortin indikaatio - Tapauksia kpl//.

Sosiaalinen - 9324 Alle 17 v. - 548 Yli 40 v. - 349 Jo 4 aikaisempaa lasta - 212 Todettu sikiövaurio - 223 Mahdollinen sikiövaurio - 60 Lääketieteellinen syy - 54 Rajoitettu kyky huol. Lapsista - 4 Eettinen (raiskaus, insesti, tms.) - 9
 * Yhteensä** 10 783

Pystyisitkö tekemään abortin? +++ Kyllä? Perustelu. --- En? Perustelu.
 * Kysymys**
 * pohdi eri syitä abortin tekoon.

LÄHTEET http://www.terveyskirjasto.fi/terveyskirjasto/tk.koti?p_artikkeli=dlk00175 http://www.turku.fi/public/default.aspx?contentid=158055 http://www.tervesuomi.fi/fi/julkaisu/11814 http://www.femeda.fi/lapsivesi-ja-istukkatutkimukset http://www.stakes.fi/tilastot/tilastotiedotteet/2008/Tt12_08.pdf

//Harvemmin käsitelty näkökulma, joka tuo uutta tietoa monelle. Odottavalle äidille tehtyjä tarkastuksia tulee hyvin esiin, niistä olisi voinut kertoa vielä tarkemmin - mitä kaikkea seulotaan. Hyvin tulee esiin terveydenhoitojärjestelmän virallinen perustelu sikiöseulonnoille, siihen olisi ehkä voinut pohtia lisää. Olisi ollut vielä mielenkiintoista saada äidin ajatuksia jälkikäteen: mitä mieltä nyt on tarkastuksista ja niiden tarpeellisuudesta. Aborttikysymys tässä liittyy kyllä asiaan, mutta olisi kaivannut vielä lisää johdattelua - tarinassa se tulee esiin niin vähän. Aborttien syyt tässä hyvin paikallaan lukumäärinä.//